Klas (kompanija)

**Klas d.d. Sarajevo** (skraćeno samo Klas) je bosanskohercegovačko preduzeće upisano na sarajevskoj berzi SASE, koje se bavi proizvodnjom tjestenine, slastičarskih i konditorskih proizvoda sa sjedištem u bosanskohercegovačkom glavnom gradu Sarajevu. Klas je jedan među vodećim proizvođačima tjestnine, slastičarskih i konditorskih proizvoda u zemljama bivše Socijalističke Federativne Republike Jugoslavije.

## Historija i razvoj 
1902. godine puštena je u rad Klas-ova tvornica, koja je imala dnevni proizvodni kapacitet od 60 tona, a čiji iznos je tokom 1950-ih bio udvostručen.. Tri godine nakon završetka Drugog Svjetskog Rata, (1948.) izgrađena je tvornica pod imenom "Bosanka", koja je 1976. godine ušla u sastav Klas-a i počela poslovati pod sadašnjim imenom "Sarajka".

1952. godine izgrađena je Velepekara Klas-a.
Dvadeset godina kasnije, 1972. godine je puštena u rad Klas-ova najmodernija fabrika biskvita (industrijski kolači i sviss role).

1977. godine dnevna proizvodnja Klas-a je ponovo udvostručena na 240 tona dnevne proizvodnje mlina, dok je u odnosu na 1902. godinu čak petostruko povećana.

1991. godine Klas je imao ukupno 23 pogona za proizvodnju prehrambrenih proizvoda, od kojih se 22 nalazilo u Bosni i Hercegovini, a jedan pogon se nalazio u Pljevljima u Crnoj Gori. Godine 1991. Klas je imao oko 2200 zaposlenih radnika.
[mini|269x269piksel|Klas-ova fabrika u [Sarajevo|Sarajevu.]]
Klas ni u vrijeme rata u Bosni i Hercegovini nije gasio proizvodnju, te je od 1992. godine do kraja rata u Bosni i Hercegovini 1995. proizveo više od 150 miliona komada hljeba i služio kao izvor pomoći tokom rata, a pogotovo tokom opsade Sarajeva. Ukupna direktna nanesena šteta Klas-u tokom rata procjenuje se na 17,55 miliona KM, a 27 radnika Klas-a je poginulo tokom izvršavanja radnih dužnosti u ratnim uslovima.

Godinu dana nakon kraja rata u Bosni i Hercegovini, 1996. godine obnovljen je vozni park Klas-a, koji je tada brojao više od 80 vozila. Te godine započelo se i sa osnivanjem vlastitih maloprodajnih objekata i mini pekara širom Bosne i Hercegovine.

1997. godine Klas je osnovao profitni centar "Lijekobilje", koji se bavi otkupom i preradom ljekovitog bilja, šumskih plodova i gljiva. Uz ove djelatnosti, od 2002. godine Klas širi svoju djelatnost i na saradnju sa uzgajivačima jagodastog voća, te njegovu preradu i izvoz.

Početkom 2002. godine Klas je i zapisan na sarajevskoj berzi SASE, pored banjalučke berze, jedne od dvije trenutno postojeće u Bosni i Hercegovini.

[mini|307x307piksel|Klas-ov [silos.]]

2005. godine Klas je u Mostaru otvorio proizvodno-prodajni objekat pod imenom "Klas Centar Mostar" ukupne površine 4000 m 2.

Devet godina kasnije, u februaru 2014. godine, Klas je kupila bosanskohercegovačka grupa iz Jelaha pod imenom "AS Group". Ova organizacija koja se bavi trgovinom i proizvodnjom prehrambrenih proizvoda i tekstila platila je 14,235 miliona KM i kupila  43% dionica tvornice Klas. AS Group je time postala najveća prehrambrena grupacija u Bosni i Hercegovini, dok vlasnici AS Group-e planiraju da se probiju među 5 najvećih prehrambrenih grupacija u zemljama bivše Socijalističke Federativne Republike Jugoslavije (SFRJ).

## Vlasništvo 
Od početka 2002. godine Klas je zapisan na sarajevskoj berzi SASE, najvećoj berzi u Bosni i Hercegovini. Od februara 2014. godine Klas je u vlasništvu AS Group-e iz Jelaha, koja je za kupovinu 43% dionica tada izdvojila 14,235 miliona KM. Do sada, AS Group-a je kupila preko 92% dionica Klas-a.

## Reference 
## Vanjski linkovi 
* 
*  AS Group-e

Kategorija:Kompanije osnovane 1920.
Kategorija:Kompanije u Bosni i Hercegovini
Kategorija:Dobitnici Šestoaprilske nagrade